Folketing
2012-11-08

måned for fire ud af fem er den samme som eller er højere end den tidligere løn, og at arbejdstiden for langt de flestes vedkommende er markant lavere. Behovet for en reform er altså stort, hvilket understreges af, at ordningen har tiltrukket 50.000 flere personer, og at budgettet er blevet overskredet med 8,6 mia. kr. i forhold til, hvad man budgetterede med, da man sidst lavede en reform på området. Løser den her reform så alle problemer? Nej, det gør den ikke. Men det er et lille skridt i den rigtige retning. Jeg vil ikke lægge skjul på, at vi i Liberal Alliance gerne havde set, at der var blevet lavet mere ambitiøs reform, sådan som man også har lavet det i andre af de europæiske lande, som vi normalt sammenligner os med, som f.eks. Holland og Sverige. Jeg synes også, det hører med til historien at nævne, at vi altså bruger 54 mia. kr. om året – 3,5 pct. af vores BNP bliver der brugt – på det her.